Алек Попов
Алек Василев Попов е български писател, автор на романите „Мисия Лондон“, „Черната кутия“ и няколко сборника с разкази.

Той пише също радиопиеси, излъчвани по Българското национално радио (БНР), и сценарии за игрални и документални филми. През 2001 г. Българската национална телевизия снима филма „Чуждите стъпки“ по едноименния разказ от сборника му „Мръсни сънища“. Член-кореспондент е на БАН.

Биография 
Алек Попов е роден в София през 1966 г. в семейството на професора по математика Васил Попов. В основата на фамилния му корен са интелектуалците Атанас Попов и Лилия Сталева.

Завършва Националната гимназия за древни езици и култури „Константин Кирил Философ“ и българска филология в Софийския университет „Св. Климент Охридски“. Работил е като редактор, уредник в Националния литературен музей и дипломат (аташе по културата в българското посолство в Лондон). Алек Попов е директор на Дома на детската книга в София и главен редактор на списание „Родна реч“.

Прес-секретар на българския ПЕН клуб. Член на Сдружението на български писатели, на което е и прес-секретар (1996 – 1997).

На 22 октомври 2012 г. Алек Попов е избран за член-кореспондент на Българската академия на науките в направление „Творци на изкуството“.

Библиография 
 1989 – „The Cowboys planet“, Smith publishers, под псевдоним Bad Alex, издадена през 1993 от „Алфа джет ООД“ като „Планетата на каубоите“ (преводач Иван Стоянов, художник Гриша Господинов)
 1992 – „Другата смърт“ (разкази)
 1994 – „Мръсни сънища“ (разкази, ISBN 954-8102-09-9)
 1995 – „Игра на магии“ (разкази)
 1997 – „Зелевият цикъл“ (разкази; ISBN 954-426-158-3)
 1998 – „Пътят към Сиракуза“ (разкази)
 2001 – „Мисия Лондон“ (роман; ISBN 978-954-8307-11-6)
 2002 – „Ниво за напреднали“ (разкази; ISBN 978-954-8307-21-5)
 2005 – „Спътник на радикалния мислител“ (есета; ISBN 978-954-90945-2-7)
 2006 – „Митология на прехода“ (разкази; ISBN 978-954-739-767-5)
 2007 – „Черната кутия“ (роман; ISBN 978-954-09-0021-6)
 2012 – „Телесни плевели“ (сборник разкази)
 2013 – „Сестри Палавееви в бурята на историята“ (роман)
 2014 – „Черната кутия: ниско прелитащи кучета“ (роман; ISBN 979-954-28-1636-2)
 2017 – „Сестри Палавееви. По пътя към новия свят“ (роман)
 2021 – „Мисия Туран“ (роман)

Преводи на творби на Алек Попов 
Разказите и есетата на Алек Попов са преведени на унгарски, сръбски, чешки, полски, словенски, датски, английски, немски, френски, турски, албански език.

Първото издание на романа му „Мисия Лондон“ е публикувано на сръбски от издателство Геопоетика (2004), следват преводи на унгарски (Londoni küldetés) от József Attila Kör-Kijárat Kiadó (2005) и френски. Романът е публикуван на 16 езика.

Немското издателство Sukultur публикува книгата му с разкази „Руска електронна поща“ (2005). Полското издателство Scriptum публикува книгата му с разкази „Мръсни сънища“ и „Пътят за Сиракуза“ (2006).

Включен е в антологиите:
  Bulgarische Erzählungen des 20. Jahrhunderts, Insel Verlag, 1996, 363 S. (съставител Норберт Рандов).
  Les Belles Étrangères: Quatorze écrivains bulgares, Paris, Éditions L'esprit des Péninsules, 2001, 206 p. (ISBN 978-2-84636-009-8)
  Voices from the Faultline (a Balkan Anthology), edited by A. Johnson and Zakalin Nezic, ZayuPress, USA, 2002, 291 p. (ISBN 0-9707059-2-1)
  Bulgarien Prosa, Hrsg. von Valeria Jäger und Alexander Sitzmann, Wieser Verlag, Klagenfurt, Austria, 2005, 696 S. (ISBN 978-3-85129-483-5)

Радиопиеси 
 1994 – „Мазето“
 1995 – „Буба лази“
 1996 – „Месарят от червената долина“
 2006 – „Мисия Лондон“
 2012 – „Ковачи“

Награди 
Алек Попов е носител на редица литературни награди, сред които:
 1994 – наградата на БНР за криминален разказ „Павел Вежинов“,
 1995 – българската награда за фантастика „Гравитон“,
 1999 – наградата за къс разказ „Рашко Сугарев“,
 2002 – наградата „Хеликон“ за най-добра белетристична книга на годината – за сборника с разкази „Ниво за напреднали“,
 2004 – годишната награда на английското електронно списание „Clouds“, където романът „Мисия Лондон“ се публикува на английски език,
 2005 – националната награда за драматургия „Иван Радоев“ – за пиесата „Мисия Лондон“,
 2007 – наградата „Елиас Канети“ (Русе) за романа „Черната кутия“,
 2008 – наградата „Цветето на Хеликон“ за най-продавана българска книга в книжарници Хеликон за „Черната кутия“,
 2008 – наградата на Art.bg and ОББ (Обединена Българска Банка) за романа „Черната кутия“,
 2012 – отличието „Четящият човек“,
 2013 – наградата „Хеликон“ за най-добра белетристична книга на годината – за романа „Сестри Палавееви“,
 2014 – наградата „Цветето на Хеликон“ – за романа „Сестри Палавееви“,
 2014 – наградата „Чудомир“ за хумористичен разказ,
 2019 – наградата за принос в развитието на литературата на Балканите „Прозарт“ (Скопие),
 2023 – националната награда за хумор и сатира „Райко Алексиев“ за хумористичен разказ.

Бележки

Външни препратки 
 Официален сайт
 От и за Алек Попов в Своден каталог НАБИС – национален каталог на академичните библиотеки в България
 

Български романисти
Български автори на разкази
Български есеисти
Български драматурзи
Български сценаристи
Български писатели фантасти
Държавни служители на България
Възпитаници на Софийския университет
Член-кореспонденти на БАН
Родени в София